Shalom! Tervetuloa seuraamaan Veahavta et Israel -ohjelmaa.
Se tarkoittaa: Sinä rakastat Israelia.
Tri Baruch Korman selittää nyt puolen tunnin ajan Raamattua.
Hän on vanhempi luennoitsija Zera Avraham -instituutissa Israelissa.
Kurssit ovat hepreaksi, mutta hän opettaa kerran viikossa englanniksi.
Saat lisätietoa Israelin-työstämme sivuiltamme LoveIsrael.org.
Siis LoveIsrael.org.
Baruch, ole hyvä.
Ajattelepa, että joku sanoo: "Rakastan Jumalaa. Tahdon palvella Häntä.
Haluan seurata Hänen tahtoaan ja tarkoituksiaan.
Tahdon, että Jumala kuulee rukoukseni ja vastaa."
Kaikki nämä asiat ovat hyviä, mutta ellei hän ole kiinnostunut lopunajoista-
eli Jumalan valtakunnan perustamisesta, -
nämä sydämen kaipuut eivät täyty, -
sillä meidät on kutsuttu olemaan valtakuntamielisiä.
Varmaankin muistat, että olemme tutkimassa Danielin kirjaa.
Danielin kirja voidaan jakaa kahteen osaan.
Luvut 1―6 käsittelevät periaatteita.
Näemme asioita ihmisten, kuten Danielin, hänen toveriensa -
ja Nebukadnessarin, elämässä. Niin hyviä kuin huonojakin asioita.
Ne opettavat meille periaatteita, joiden tulisi ohjata elämäämme.
Asioita, jotka meidän tulisi ymmärtää ja laittaa käytäntöön.
Kuten usein sanon, meitä ei pelasta käytös, -
mutta kun pelastumme Jumalan armosta, -
käytöksemme tulisi osoittaa sitoutumista vanhurskauteen, -
pyhyyteen. Meidän tulisi heijastaa Taivaallisen Isämme, -
Vapahtajamme Messias Jeshuan, luonnetta.
Kaikki nämä asiat ovat tärkeitä.
Kun tarkastelemme Danielin kirjan toista osaa, lukuja 7―12, -
kirjan luonne muuttuu selvästi.
Enää ei käsitellä periaatteita, miten meidän tulisi elää.
Sen sijaan näemme alkaen luvusta 7, että Daniel siirtyy profetioihin.
Hän paljastaa asioita tulevaisuudesta, -
etenkin tämän maailmanajan loppuhetkistä, -
asioista, joiden täytyy tapahtua ennen Jumalan valtakunnan perustamista.
Otapa siis Raamattusi. Tutkitaan yhdessä Danielin kirjan lukua 7.
Viimeksi pääsimme luvun 6 loppuun.
Nyt siirrymme lukuun 7, joka aloittaa uuden osion, Danielin profetiat.
Näemme jotain, kun avaamme luvun. Katsotaanpa jaetta 1.
"Belsassarin, Baabelin kuninkaan, ensimmäisenä hallitusvuotena".
Mitä silloin tapahtui? "Daniel näki unen, -
päänsä näyn, vuoteessansa."
Jakeen 1 loppu: -
"Sitten hän kirjoitti tämän unen.
[Ja päänsä näyn, tärkeimmät asiat päästänsä hän kertoi.]"
Sen me näemme tässä. Tärkeimmät asiat, jotka hän näissä näyissä näki.
Jae 2.
"Daniel lausui ja sanoi: -
Minä näin yöllä näyssäni..."
Mitä näyissä oli?
Yksi asia, joka osoittautuu hyvin tärkeäksi -
Danielin kirjan loppuosassa, on termi 'peto'.
Peto symboloi valtakuntaa.
Aina kun näemme profeetallisissa kirjoituksissa jonkinlaisen eläimen -
tai termin 'chajot', 'pedot', puhumme valtakunnista.
Se on hyvin tärkeää, koska ymmärtämällä näitä valtakuntia -
ymmärrämme paremmin viimeisten aikojen tapahtumia.
Muista, mitä Messias sanoi.
Hän sanoi, että tulee vaikeita aikoja.
Hän puhui synnytyskivuista eli voimakkaasta kärsimyksestä.
Silti Hän sanoi: "Rohkaiskaa itsenne ja nostakaa päänne, -
sillä [näistä tapahtumista tiedätte, että] vapautuksenne on lähellä."
Sanassa 'vapautus' on Raamatussa kaksi näkökulmaa.
Yhtäältä "vapautus" on pelastumista synneistä ja rikkomuksista.
Se on vanhurskauttamista Jumalan armosta Hänen edessään.
Mutta vapautuksessa on myös toinen näkökulma.
Se on vapautuksemme lopputulos, -
Jumalan valtakunnan perustaminen.
Eli kun näemme näiden asioiden, jopa vaikeuksien, tapahtuvan, -
meidän tulee rohkaista itsemme, -
sillä se todistaa Jumalan Sanan ja profetioiden paikkansapitävyyden, -
ja siirtyminen tästä ajasta Jumalan valtakuntaan on alkamassa.
Vielä jae 2.
"Daniel lausui ja sanoi: Minä näin yöllä näyssäni, ja katso, -
taivaan neljä tuulta [henkeä] kuohutti suurta merta."
Kun Raamattu mainitsee "suuren meren", -
se tarkoittaa Välimerta. Ja sillä on tietty vaikutus tähän katkelmaan.
Se kertoo meille, -
että kun aletaan puhua lopunajoista, -
alue, joka tulee olemaan merkittävä, -
on Lähi-itä ja osia Euroopasta.
Tämä rajaa maantieteellisen alueen, -
joka on tapahtumien keskipiste -
profetioiden toteutumiselle -
lopunaikoina.
Toiseksi tässä esiintyy numero neljä.
"[J]a katso, taivaan neljä tuulta".
Numero 4 symboloi globaaliutta.
Se liittyy koko maailmaan.
Siten vaikka tämä profetia käynnistyy -
Välimeren alueella Lähi-idässä, -
meidän täytyy nähdä, -
että sillä on vaikutuksia -
koko maailmaan.
Ei ole väliä, missä ihminen asuu, -
mitä kieltä hän puhuu -
ja mitä kansallisuutta hän edustaa.
Tämä profetia vaikuttaa kaikkiin.
Se on hyvin tärkeää. Luetaan vielä.
"Daniel lausui ja sanoi: Minä näin yöllä näyssäni, ja katso, -
taivaan neljä tuulta..."
Mitä ne tekivät? Tässä sanotaan, että ne kuohuttivat suurta merta.
Se on tärkeää. Danielin luvussa 7 -
on katkelmia, jotka ymmärrämme paremmin, -
jos katsomme Ilmestyskirjan lukua 13.
Nämä kaksi lukua toimivat pareina.
Ilm. 13:ssa kerrotaan pedosta, joka nousee merestä.
Mitä se kertoo meille?
Profeetallisesti 'meri' puhuu levottomuuksista, -
kaaoksesta, jostakin, mikä ei ole järjestyksessä.
Daniel siis paljastaa meille jotain sanoessaan, -
että taivaan neljä tuulta kuohutti merta.
Hän paljastaa, että tämä profetia ja nämä tulevat valtakunnat -
nousevat sekasorrosta.
Maailma on siis oleva pahoissa ongelmissa.
Silloin kaikkialla maailmassa, etenkin Lähi-idässä, on epävakautta.
Ja kun katselemme ympärillemme Lähi-idässä, -
tilanne on hyvin epävakaa.
Siirrytään jakeeseen 3.
"Ja merestä nousi neljä suurta petoa".
Ne siis nousivat kaaoksesta.
"[K]ukin erilainen kuin toinen."
Jae 4. Nyt alamme tarkastella ensimmäistä.
Puhumme ensin siitä, mitä nämä neljä petoa ovat.
Pääosin niistä vallitsee yksimielisyys niin juutalaisten kuin kristittyjen, -
niin liberaalien kuin konservatiivien, -
niin Raamattu-uskollisten kuin -kriittistenkin tutkijoiden keskuudessa.
Tutkijat ovat hyvin yksimielisiä ainakin kolmesta ensimmäisestä pedosta.
Ensimmäinen on Babylon, -
toinen meedialaiset ja persialaiset ja kolmas Kreikka.
Neljäs on Rooma, mutta siinä on jotain ainutlaatuista.
Se näyttää olevan viimeinen, -
vaikka tiedämme Ilmestyskirjan pohjalta, että tulee vielä yksi.
Miten me sovitamme yhteen nämä kaksi asiaa, -
että Daniel näyttää puhuvan viimeisestä valtakunnasta, -
mutta Ilmestyskirjassa kerrotaan, että tulee vielä muitakin? Yksinkertaista.
Myös myöhemmin tulevat -
ovat ainutlaatuisesti kytköksissä Roomaan.
Se selvenee, kun pääsemme seuraavaan lukuun.
Vielä jae 4.
"Ensimmäinen oli kuin leijona, -
mutta sillä oli kotkan siivet."
Tässä on siis kaksi asiaa, "leijona" ja "kotkan siivet".
Mistä tässä puhutaan?
Leijona symboloi valtaa.
Sen kita on hyvin pelottava.
Kirjallisuudessa leijona symboloi hallintavaltaa, -
ylimmäistä tai kunniakasta valtaa.
Siksi Messiasta kutsutaan Juudan leijonaksi.
Kotka on majesteettinen lintu.
Meillä on tässä siis leijona, jota monet kutsuvat viidakon kuninkaaksi,
sillä se hallitsee ja pitää valtaa. Sen asema on korkein.
Mutta myös kotka on majesteettinen. Se lentää korkealla.
Ensimmäinen peto on siis Babylon.
Se on suuri valtakunta. Sitä kuvataan tässä. Babylon oli sellainen.
Luetaan eteenpäin. "Minun sitä katsellessani -
reväistiin siltä siivet, ja se nostettiin maasta pystyyn".
Kiintoisaa. Linnulta reväistiin siivet, ja se nostettiin maasta pystyyn.
"[Se] asetettiin kahdelle jalalle niinkuin ihminen".
Näemme tässä muutoksen.
Kuka hallitsee kaikkea eläinkuntaa? Ihminen.
Tässäkin näemme hallitsevan aseman.
Babylonin valtakunnan järjestelmä oli ainutlaatuinen.
Voisimme palata Ilmestyskirjaan ja tarkastella aiempia valtakuntia.
Ilm. 17:ssa kerrotaan seitsemästä valtakunnasta.
Siinä puhutaan Egyptistä, Assyriasta ja sitten Babylonista.
Kun Babylon tuli, tapahtui muutos.
Assyria oli kiinnostunut vain vallasta ja hallitsemisesta, -
mutta Babylon oli ainutlaatuinen, sillä se halusi käyttää valtaansa -
myös muuhun, kuten taiteeseen, koulutukseen, tieteeseen ja muuhun.
Babylon liittyi hyvin vahvasti myös kulttuuriin.
Se paitsi hallitsi myös käytti valtaansa moniin eri tarkoituksiin.
Näemme sen ja luemme: -
"ja sille annettiin ihmisen sydän."
Jae 5: "Ja katso, oli toinen peto, -
joka oli karhun näköinen."
Toinen peto oli siis karhu. He ovat meedialaisia tai persialaisia.
Miksi se on tärkeää? Koska se oli hyvin voimakas valtakunta, -
voimakkaampi kuin Babylon. Kerron, miksi.
Luepa joskus Esterin kirja.
Esterin kirjan alussa puhutaan tästä samasta valtakunnasta.
Siinä oli yli 127 maakuntaa.
Se hallitsi hyvin suurta aluetta.
Miksi se on tärkeää? Mitä tässä korostetaan? Luetaan vielä.
"Ja katso, oli toinen peto, joka oli karhun näköinen [se seisoi]."
Karhulla on suuret jalat. Se on vahva.
Se pystyy hyödyntämään vahvuutta vain, koska sillä on suuret jalat.
Se tarkoittaa, että valtakunta ulottuisi hyvin laajalle.
Se peittäisi suuren alueen.
"Se nostettiin toiselle kyljellensä, ja sillä oli suussa kolme kylkiluuta".
Valtakunta nielaisisi kolme muuta kansakuntaa -
laajentuakseen täyteen kokoonsa.
Jae jatkuu: "hammasten välissä".
Näemme tässä myös, että sillä oli jotain muutakin.
Se nousi ja söi paljon lihaa.
Tämä valtakunta myös siis tuhosi.
Se hallitsi paitsi voimalla myös pelolla.
Siirrytään jakeeseen 6.
"Tämän jälkeen minä näin, ja katso, oli taas toinen peto, -
pantterin [toisissa käännöksissä: tiikerin] kaltainen, -
ja sen selässä oli neljä linnunsiipeä."
Tämä valtakunta oli Kreikka.
Näemme tässä, että sekin oli ainutlaatuinen -
eräästä toisesta syystä.
"Sillä pedolla oli neljä päätä, ja sille annettiin valta."
Ensin Babylon, sitten meedialaiset ja persialaiset ja sitten Kreikka.
Siirrytään jakeeseen 7.
Seitsemännen luvun pedoista tärkein on neljäs peto.
Viivymme sen parissa pitempään kuin muiden, sillä niin teki Danielkin.
Neljäs on ainutlaatuinen, ja se liittyy lopunaikoihin, -
mutta tiedämme, että lopunaikoina nousee muitakin petoja.
Ne kyllä liittyvät tähän. Jae 7.
"Sen jälkeen minä näin yöllisessä näyssäni, ja katso, oli neljäs peto, -
kauhea, hirmuinen ja ylen väkevä".
Sana 'kauhea' tarkoittaa 'hyvin pelottavaa'.
Sen olemus aiheuttaa suurta pelkoa.
Kaksi muuta sanaa viittaavat voimaan tai valtaan.
Sitä siis korostetaan. Jatketaan jakeen 7 keskiosasta.
"[S]illä oli suuret rautaiset hampaat, -
ja se söi ja murskasi -
ja tallasi tähteet jalkoihinsa."
Se murskasi ne jaloilla tallaten.
"Se oli erilainen kuin kaikki edelliset pedot, -
ja sillä oli kymmenen sarvea."
Jälleen kun menet Ilmestyskirjaan, -
näet, että myös viimeisellä valtakunnalla on kymmenen sarvea, -
joista kasvaa ainutlaatuisesti kymmenen kuningasta.
He eivät olleet hallinneet ikinä ennen.
'Kuningas' tarkoittaa joskus myös 'kuningaskuntaa'.
Ei ole kuningaskuntaa ilman kuningasta.
Neljäs on monella tavalla ainutlaatuinen.
Jae 8.
Daniel jatkaa: -
"Minä tarkkasin sarvea, ja katso, -
eräs muu pieni sarvi puhkesi niiden välistä".
Ongelma on tämä. Daniel katselee petoa, -
joka hänelle on tulevaisuudessa.
Ja me näemme jotain.
Tässä mainitaan pieni sarvi.
Pieni sarvi mainitaan myös Ilmestyskirjan luvun 13 loppuosassa.
Luvun 13 loppupuoliskossa kerrotaan, ei valtakunnasta, -
vaan valtakunnan johtajasta.
Ja se valtakunta tulee valtaamaan koko maailmaan.
Tämän Daniel näkee. Hän näkee neljännen pedon, -
joka yhtäältä on Rooma. Mitä Rooma tuo mieleemme?
Euroopan. Eurooppa tulee olemaan keskiössä, -
kun tutkimme viimeistä valtakuntaa. Näemme sen erityisesti luvussa 8, -
luvun 8 loppupuoliskolla muutaman viikon päästä.
Daniel näkee yhdistelmän.
Hän näkee jotain, missä yhdistyy useita eri aikakausia, -
mutta niissä kaikissa on jotain yhteistä, ja se on Eurooppa.
Hänen näkemänsä valtakunnan juuret ovat Euroopassa.
Vielä jae 8.
"Minä tarkkasin sarvea, ja katso, -
eräs muu pieni sarvi puhkesi niiden välistä, -
ja kolme edellisistä sarvista reväistiin pois sen edestä."
Mainitsimme kymmenen. Ja mitä tapahtuu?
Tämä sarvi, johtaja, nousee.
Useimmat pitävät häntä antikristuksena.
Hänen takiaan valtakunnan kuninkaat harventuvat kymmenestä seitsemään.
Se on tärkeää, sillä numero 7 symboloi pyhyyttä.
Tämä valtakunta heijastelee valepyhyyttä.
Se yrittää ylläpitää kuvaa, -
että se on Taivaan Jumalan mielen mukainen, -
mutta sen alkuperä on pahasta.
Näemme sen ilman epäilyksen häivää tulevina viikkoina.
Luetaan jakeen 8 loppuosa.
Siinä lukee: -
"Ja katso, -
sillä sarvella oli silmät kuin ihmisen silmät, -
ja suu, joka [suuria] herjaten puhui."
Niin Ilmestyskirja opettaa, ja saman näemme tässä myöhemmin.
Sarvella oli silmät. Mitä silmät symboloivat?
Raamatussa silmät liittyvät näkemiseen, ja se on tiedon lähde.
Tällä sarvella oli silmät.
Se tarkoittaa, että sillä on paljon tietämystä ja ymmärrystä -
ja runsaasti tietoa.
Se on tärkeää, koska hän käyttää sitä tietoa ja tietämystä, -
jotta hän voisi hallita ja orjuuttaa ihmisiä.
Hänellä on siis suuri tietoresurssi, -
jonka avulla hän hallitsee ja orjuuttaa muita valtakuntaansa, -
joka on herjaava valtakunta. Jae 9.
"Minun sitä katsellessani valtaistuimet asetettiin".
Jakeessa 9 tapahtuu muutos. Meille kerrotaan tästä valtakunnasta, -
valtakunnasta, joka on luonteeltaan herjaava.
Ja jakeessa 9 on tämä toteamus.
Usein ennen kuin profeetta kertoo profetiasta vielä juuri mitään -
eli selventää siitä yksityiskohtia, me saamme rohkaisevan toteamuksen.
Mikä on tuo toteamus? Jae 9.
"Minun sitä katsellessani valtaistuimet asetettiin".
Nämä valtaistuimet liittyvät hallitukseen tai tuomitsemiseen.
Molemmat ovat totta.
Mistä hallituksesta ja tuomitsemisesta me puhumme?
Me puhumme Vanhaikäisestä. Kuka se on?
Se on profeetallinen viittaus Jumalaan. Eli Jumala istuutui.
"[J]a Vanhaikäinen istuutui." Huomaa, miltä Hän näytti.
"Hänen vaatteensa olivat valkeat kuin lumi -
ja hänen päänsä hiukset kuin puhdas villa.
Hänen valtaistuimensa oli tulen liekkejä, -
ja sen pyörät olivat palavaa tulta."
Tämä kaikki muistuttaa paljon sitä, mitä näemme Hesekielin kirjassa, -
kun katsomme ylös taivaisiin ja näemme Jumalan valtaistuimen -
ja Jumalaa kuvaillaan ainutlaatuisesti.
Tässä Jumala istuutuu tuomitakseen, laittaakseen asiat järjestykseen.
Jo ennen kuin meille kerrotaan paljonkaan tästä valtakunnasta, -
joka on viimeinen, viheliäinen, paha ja vainoava, -
ensimmäinen asia, joka Danielille kerrotaan, on, -
että Jumala tulee tuomitsemaan tämän valtakunnan. Jae 10.
"Tulivirta vuoti, se kävi ulos hänestä".
Jakeen 10 loppu: -
"tuhannen tuhatta palveli häntä, -
ja kymmenen tuhatta kertaa kymmenen tuhatta -
seisoi hänen edessänsä.
Oikeus [Jumalan tuomioistuin] istui tuomiolle, -
ja kirjat avattiin."
Kirjoihin merkitään teot. Kun katsomme tekstiä, -
näemme, että Jumala tuomitsee tekojen perusteella.
Tulemme näkemään, että tämän valtakunnan teot ovat pahat.
Ne pilkkaavat Jumalaa.
Jumala tekee siitä lopun.
Tämä on hyvä esimerkki siitä, että Jumala antaa meille toivon sanoman -
ennen kuin pahat asiat tulevat. Hän kertoo meille, että me voitamme.
Me olemme niitä, jotka lopussa voittavat.
Jae 11.
"Minä katselin, ja silloin, -
niiden herjaavien sanojen tähden, joita sarvi puhui, -
minun katsellessani peto tapettiin, -
ja sen ruumis hävitettiin ja heitettiin tuleen palamaan."
Jumalaa pilkkaavan luonteen takia -
tämä peto, tämä valtakunta, tuhotaan, tuhoajana Jumala.
Luetaan jae 12.
"Ja muiltakin pedoilta otettiin valta pois; -
niiden elämän pituus oli määrätty -
aikaa ja hetkeä myöten."
Tästä käy ilmi, että nämä valtakunnat tuomitaan.
Puhuimme Babylonista, meedialaisista ja persialaisista, -
Kreikasta ja Roomasta. Ne pysyvät määrätyn ajan.
Se on aikakausi, jossa me nyt elämme.
Nämä valtakunnat, -
jotka Jumala tulee tuhoamaan, -
saavat pysyä -
määrätyn ajan, -
kunnes Hänen tuomionsa -
tulee näkyviin maailmassa.
Kun jatkamme toiseen osaan -
Danielin kirjan seitsemättä lukua, -
tulemme näkemään, -
miten voitto tullaan mittamaan.
Miten se tulee? Messiaan kautta.
Näemme hyvin tärkeän kuvauksen -
Messiaasta tässä katkelmassa.
Seuraavissa jakeissa, -
ennen kuin syvennymme profetiaan, -
joka käsittelee tätä valtakuntaa, -
opimme Messiaasta tärkeän totuuden.
Juutalaisuus pääosin sivuuttaa sen.
Sanat tarkasti lukeva huomaa, -
että Jumala kertoo yksityiskohtaisesti,-
kuka Messias on, -
miksi Hän on ylistyksen arvoinen -
ja mitä Hän tekee -
vahvistaakseen valtaistuimensa.
Meidän pitää olla valmiita siihen.
Kysyn sinulta, oletko sinä valmis?
Onko sinulla Raamattuun perustuvaa profeetallista näkemystä, -
niin että sinut havaitaan uskolliseksi lopunaikoina?
Se on tarkoitus, miksi tutkimme Danielin kirjaa.
Lopetan tähän. Ensi viikolla jatkamme Dan. 7:n tutkimista.
Jos sanoma siunasi sinua, jaa sitä muillekin.
Liity seuraamme viikoittain samaan aikaan samalla kanavalla.
Lisätietoja meistä on sivustollamme LoveIsrael.org.
Siellä on artikkeleita ja Baruchin opetusta videoina, -
joita voi ladata tai katsoa suoratoistona.
Ensi viikkoon! Siunausta Messiaassa Jeshuassa -
vaeltaessasi Hänen kanssaan.
Shalom Israelista!
Suomennos: Marianne Tenetz